**Мектептегі - «Алтын күз»**

 Әрбір жыл мезгілінің өзіне тән ерекшеліктері бар. Күз-молшылық, тоқтық,береке мен қайнаған еңбектің кезеңі. Күзде еңбектенсең,қыстан қысылмай шығасың. Ауылда, қырманда осындай қауырт жұмыс жүріп жатқанда,мектеп оқушылары да күз мезгіліне өз ықыластарын білдіріп,көңілді «Алтын күз» мерекесін тойлайды. Осындай думанды кеш Малотюкты негізгі мектебінде жоғары сыныптар арасында аталып өтті. Кешті ұйымдастырушы жас ұстаз Хайрат Айболат кештің сайыс түрінде өтетінін хабарлап, сайыс кезеңдерімен таныстырып өтті.Сайысты бағалайтын әділ қазылар мүшелері де сайланды. Кешті тамашалауға ата- аналар да көптеп жиналды. Сахна да кешке лайықты етіп безендірілген.Әрбір сынып сайыс кезеңдеріне жоғары дәрежеде дайындалған екен. Сынып жетекшілерінің де еңбектері айқын көрініп тұрды. Әншілерге пародия жасаған оқушыларды көргенде, дәл сол әншіні көргендей сезімде болады екенсің. «Үздік әзілдер» сайысында ,әсіресе, 8-сынып (сынып жетекшісі Аманжолова А.Ж. ), 6-сынып (сынып жетекшісі Есимова А.С.) 9-сынып (сынып жетекшісі Бағдат Н) оқушыларының қойған әзілдері көрермендерді күлкіге батырды. Күзгі сән үлгісін тамашалаған көрермендер газеттерден, жапырақтардан, қапшықтар мен целлофан қағаздардан, басқа да табиғи материалдардан тігілген сан алуан костюмдердің үлгілерін көрді. Әр сыныптан бір оқушыдан шығып караокемен ән де орындады.Оқушылардың қиялдарының жүйрік,тапқырлықтары шексіз екендігін «Күз сыйы» көрмесіне қойылған жемістер мен көкөністерден, ағаш бұтақтары мен жапырақтарынан жасалған әр түрлі заттар мен бұйымдары көрсетті.Қарбыздан жасалған күйме, орамжапырақтан жасалған қоян , асқабақтан жасалған кеме, картоптан құрастырылған Чебурашка, қиярдан құрастырылған көлбақа бейнелері аумай жасалған екен. Кеш барысында ата-аналармен де қызықты ойындар ұйымдастырылды. Сөйтіп, сайыс та өз мәресіне келіп жетті.

 Әділ қазы мүшесі, тәрбие ісінің меңгерушісі Бағдат Жайсанат сайыстарды қорытындылай келе, барлық сыныптардың белсене қатысқанын айтып, өз өнерлерін жоғары дәрежеде көрсете білген әр сыныпты номинациялар бойынша марапаттады.

5-cынып «», 6-сынып «»,7-сынып «», 8-сынып «», 9-сынып «» номинацияларына ие болды.

 «Алтын күз» кеші көңілді көңіл күй сыйлағаны сөзсіз. Осындай қуаныш пен шаттық сыйлайтын, тәрбиелік мәні зор іс- шаралар мектебімізде бола берсін.Ұстаздық жолын таңдаған жас маман Хайрат Айболатқа еңбегі шығармашылық табыстарға толы болсын демекпіз.

 **Құрманова Қарлығаш Екпінқызы**

 **қазақ тілі мен әдебиеті мұғалімі**

 **Малотюкты негізгі мектебі**